AP Photo / Gustavo Ferrari Kuvaytdagi Kuwait Airways aviakompaniyasi AQSh prezidenti Donald Trampning Suriyaga hujum to‘g‘risidagi tahdididan keyin ushbu mamlakatga qo‘shni bo‘lgan Livan poytaxti Beyrutga reyslarni to‘xtatdi. «12 apreldan Beyrutga reyslar to‘xtatilishi haqida qaror qabul qilindi», deyilgan aviakompaniya tvitterida. Kompaniyadagilar bu qarorga Kipr hukumatining ogohlantirishidan keyin kelishgan. Unda Livan havo kengliklari endilikda parvozlar uchun xavfli bo‘lib qolgani aytilgandi. Kuvayt aviakompaniyasi mijozlardan bu qarorni to‘g‘ri tushunishni so‘ragan.